Toshkentda 5 bola o'g'irlangani haqida xabar tarqaldi

Toshkent shahrida 27 aprel kuni 5 nafar bola o'g'irlangani haqida xabar tarqaldi. Hozirda bu kabi yolg'on xabarlarni tarqatayotgan shaxslar bo'yicha tekshiruv o'tkazilmoqda. Poytaxt Ichki ishlar bosh boshqarmasi axborot xizmati holat yuzasidan munosabat bildirdi.
Ma'lum bo'lishicha, tarqalgan xabarlar yolg'on bo'lib, shaharda bola o'g'irligi qayd etilmagan. Shuningdek, IIBB aholidan yolg'on xabar tarqatmaslikni so'ragan.
“Hurmatli fuqarolar va shahrimiz mehmonlari! Har qanday ma'lumotni tarqatishdan oldin rasmiy tashkilotlardan ma'lumot olishni tavsiya etamiz. Unutmang! Yolg'on xabar tarqatganlik uchun javobgarlik bor!”, — deyiladi xabarda.
Avvalroq Surxondaryoda odam o'g'irlashning yangi usuli paydo bo'lgani haqidagi xabarlar yuzasidan Milliy gvardiya axborot xizmati holat yuzasidan “Bugun.uz”ga ma'lumot bergandi.